Document ID: /roh_data/filtered/fineweb-2-filterrobots_roh.jsonl.gz/32725

Suenter il cumenzament tempriv da la primavaira cun temperaturas autas èn las temperaturas crudadas: Responsabel per quest svilup è in turnigl da pressiun bassa sur il nordost da l’Europa. Ils proxims dis vegnan pli e pli fraids e per part spetga perfin ina schelira. Per blera flora che flurescha gia è quai tissi.
Sche l’aria fraida resta sur la Svizra datti er schelira
Quant engiu che la schelira vegn a vegnir dependa da las notgs che suondan e quant serain ch’ellas vegnan ad esser.
Las notgs sin mardi e mesemna paran anc dad esser ennivladas, en la notg sin gievgia pudess quai midar. Lura è da spetgar schelira cun temperaturas tranter -1 e -6 grad. Betg cler è dentant, sche l’aria fraida sa chatta lura anc sur la Svizra. I dat dimena la speranza, ch’i na vegn betg talmain fraid.
50 centimeters naiv sur 1'000 meters
Fin glindesdi Pastgas è il cunfin da naiv tranter 1’000 e 1’500 meters sur mar. A partir dal mardi èsi da far quint cun naiv u granella fin giu en las valladas bassas. Al nord da las Alps centralas ed en il ost èsi sur 1’000 meters pussaivel, ch’i dat 50 centimeters naiv.
RR novitads 12:00